คําสั่งสํานักงานตํารวจแห่งชาติที่ 608/2549เรื่อง การมอบอํานาจในการอนุญาตให้คนต่างด้าวซึ่งได้รับการยกเว้นการตรวจลงตรา เข้ามาอยู่ในราชอาณาจักรเป็นการชั่วคราว--------------------------------------------------------- ตามที่ได้มีกฎกระทรวงกําหนดหลักเกณฑ์ วิธีการ และเงื่อนไขในการตรวจ การยกเว้น และการเปลี่ยนประเภทการตรวจลงตรา พ.ศ. 2545 ลงวันที่ 16 สิงหาคม 2545 และกฎกระทรวงกําหนดหลักเกณฑ์ วิธีการ และเงื่อนไขในการตรวจ การยกเว้น และการเปลี่ยนประเภทการตรวจลงตรา (ฉบับที่ 2) พ.ศ. 2546 ลงวันที่ 28 มีนาคม 2546 กําหนดหลักเกณฑ์ วิธีการ และเงื่อนไขในการยกเว้นการตรวจลงตราตามมาตรา 12 (1) แห่งพระราชบัญญัติคนเข้าเมือง พ.ศ. 2522 ไว้แล้วนั้น เพื่อให้การอนุญาตให้คนต่างด้าวซึ่งได้รับการยกเว้นการตรวจลงตราประเภทต่าง ๆ เข้ามาอยู่ในราชอาณาจักรเป็นการชั่วคราว เป็นไปด้วยความเรียบร้อย และตรงตามเจตนารมณ์ของรัฐบาล อาศัยอํานาจตามความในมาตรา 35 แห่งพระราชบัญญัติคนเข้าเมือง พ.ศ. 2522 และมาตรา 11 (4) แห่งพระราชบัญญัติตํารวจแห่งชาติ พ.ศ. 2547 จึงให้พนักงานเจ้าหน้าที่ตรวจคนเข้าเมืองผู้มีหน้าที่รับผิดชอบ มีอํานาจอนุญาตให้คนต่างด้าวซึ่งได้รับการยกเว้นการตรวจลงตรา เข้ามาอยู่ในราชอาณาจักรเป็นการชั่วคราว ตามประเภทของการยกเว้นการตรวจลงตราดังนี้ข้อ ๑ ผู้ถือหนังสือเดินทางของประเทศที่รัฐบาลของประเทศนั้นได้ทําความตกลงไว้กับรัฐบาลไทยตามกฎกระทรวงกําหนดหลักเกณฑ์ วิธีการ และเงื่อนไขในการตรวจ การยกเว้น และการเปลี่ยนประเภทการตรวจลงตรา พ.ศ. 2545 ลงวันที่ 16 สิงหาคม 2545 ข้อ 13 (1) ให้อนุญาตตามกําหนดระยะเวลาที่รัฐบาลของประเทศนั้นได้ทําความตกลงไว้กับรัฐบาลไทยข้อ ๒ ผู้ถือหนังสือเดินทางซึ่งเดินทางมาจากประเทศที่ไม่มีสถานทูตหรือสถานกงสุลไทยตั้งอยู่ตามที่รัฐมนตรีกําหนดโดยความเห็นชอบของคณะรัฐมนตรี ตามกฎกระทรวงกําหนดหลักเกณฑ์ วิธีการ และเงื่อนไขในการตรวจ การยกเว้น และการเปลี่ยนประเภทการตรวจลงตรา พ.ศ. 2545 ลงวันที่ 16 สิงหาคม 2545 ข้อ 13 (2) ให้อนุญาตไม่เกินสามสิบวันนับแต่วันที่เดินทางเข้ามาในราชอาณาจักรข้อ ๓ ผู้ถือหนังสือเดินทางหรือเอกสารใช้แทนหนังสือเดินทางซึ่งมีสัญชาติของประเทศที่รัฐมนตรีกําหนดโดยความเห็นชอบของคณะรัฐมนตรี ให้เข้ามาในราชอาณาจักรเป็นการชั่วคราวเพื่อการท่องเที่ยว ตามกฎกระทรวงกําหนดหลักเกณฑ์ วิธีการ และเงื่อนไขในการตรวจ การยกเว้นและการเปลี่ยนประเภทการตรวจลงตรา พ.ศ. 2545 ลงวันที่ 16 สิงหาคม พ.ศ. 2545 ข้อ 13 (3) ดังนี้ 3.1 ผู้ถือหนังสือเดินทางหรือเอกสารใช้แทนหนังสือเดินทางซึ่งมีสัญชาติของกลุ่มประเทศอุตสาหกรรมชั้นนํา 7 ประเทศ ได้แก่ สหรัฐอเมริกา อังกฤษ แคนาดา ฝรั่งเศส เยอรมัน อิตาลี และญี่ปุ่น ให้อนุญาตให้เข้ามาในราชอาณาจักรได้หลายครั้ง โดยให้อนุญาตให้อยู่ในราชอาณาจักรได้ครั้งละไม่เกินสามสิบวันนับแต่วันที่เดินทางเข้ามาในราชอาณาจักร 3.2 ผู้ถือหนังสือเดินทางหรือเอกสารใช้แทนหนังสือเดินทางซึ่งมีสัญชาติของประเทศนอกเหนือจาก 3.1 ให้อนุญาตให้เข้ามาในราชอาณาจักรได้หลายครั้ง โดยให้อยู่ในราชอาณาจักรได้ครั้งละไม่เกินสามสิบวันนับแต่วันที่เดินทางเข้ามาในราชอาณาจักร เว้นแต่เป็นการเดินทางเข้ามาในราชอาณาจักรทางช่องทางอนุญาตของด่านตรวจคนเข้าเมืองที่มีเขตติดต่อกับประเทศเพื่อนบ้านให้อนุญาตให้อยู่ในราชอาณาจักรได้ครั้งละไม่เกินสิบห้าวันนับแต่วันที่เดินทางเข้ามาในราชอาณาจักร สําหรับคนชาติมาเลเซียที่เดินทางเข้ามาในราชอาณาจักรทางช่องทางอนุญาตของด่านตรวจคนเข้าเมืองที่มีอาณาเขตติดต่อกับประเทศมาเลเซีย ให้อนุญาตให้เข้ามาในราชอาณาจักรได้หลายครั้ง โดยให้อนุญาตให้อยู่ในราชอาณาจักรได้ครั้งละไม่เกินสามสิบวันนับแต่วันที่เดินทางเข้ามาในราชอาณาจักรข้อ ๔ ผู้ถือหนังสือเดินทางหรือเอกสารใช้แทนหนังสือเดินทางซึ่งเข้ามาในราชอาณาจักรเป็นการชั่วคราวเพื่อการประชุมหรือการแข่งขันกีฬาระหว่างประเทศ ตามกฎกระทรวงกําหนดหลักเกณฑ์ วิธีการ และเงื่อนไขในการตรวจ การยกเว้น และการเปลี่ยนประเภทการตรวจลงตรา พ.ศ. 2545 ลงวันที่ 16 สิงหาคม 2545 ข้อ 13 (4) ให้อนุญาตไม่เกินสามสิบวันนับแต่วันที่เดินทางเข้ามาในราชอาณาจักรข้อ ๕ ผู้ถือหนังสือเดินทางหรือเอกสารใช้แทนหนังสือเดินทางของประเทศสมาชิกกลุ่มความร่วมมือทางเศรษฐกิจเอเชียแปซิฟิก และมีบัตรเดินทางสําหรับนักธุรกิจเอเปค ซึ่งเข้ามาในราชอาณาจักรเป็นการชั่วคราวเพื่อประกอบธุรกิจ ตามกฎกระทรวงกําหนดหลักเกณฑ์ วิธีการ และเงื่อนไขในการตรวจ การยกเว้น และการเปลี่ยนประเภทการตรวจลงตรา พ.ศ. 2545 ลงวันที่ 16 สิงหาคม 2545 ข้อ 13 (5) ให้อนุญาตไม่เกินเก้าสิบวันนับแต่วันที่เดินทางเข้ามาในราชอาณาจักรข้อ ๖ บรรดาระเบียบ ข้อบังคับ และคําสั่งอื่นใดซึ่งขัดหรือแย้งกับคําสั่งนี้ ให้ใช้คําสั่งนี้แทน ทั้งนี้ ตั้งแต่วันที่ 1 ตุลาคม พ.ศ. 2549 เป็นต้นไปผู้มีอํานาจลงนาม - สั่ง ณ วันที่ 8 กันยายน พ.ศ. 2549 พลตํารวจเอก โกวิท วัฒนะผู้บัญชาการตํารวจแห่งชาติ